12. ΝΟΜΟΘΕΤ. ΔΙΑΤΑΓΜΑ υπ’ αριθ. 1368 της 22/27 Μαρτ. 1973 (ΦΕΚ Α΄ 71) Περί αναπροσαρμογής και προσαρμογής της αξίας περιουσιακών στοιχείων του Οργανισμού Τηλεπικοινωνιών της Ελλάδος και άλλων τινών συναφών διατάξεων. Άρθρ.1.-1.Ο Οργανισμός Τηλεπικοινωνιών της Ελλάδος (ΟΤΕ) δύναται, εντός της υπό της παρ. 3 του άρθρ. 1 του Α. Ν. 148/1967 «περί μέτρων προς ενίσχυσιν της κεφαλαιαγοράς», ως τούτο αντικατεστάθη υπό του Ν. Δ. 1314/1972 «περί τροποποιήσεως του Α. Ν. 148/1967 «περί μέτρων προς ενίσχυσιν της κεφαλαιαγοράς», οριζομένης προθεσμίας, να προβή εφ’ άπαξ εις αναπροσαρμογήν της εν τω ισολογισμώ αυτού εμφανιζομένης αξίας των γηπέδων, οικοπέδων και κτισμάτων. Η εκ της αναπροσαρμογής προκύπτουσα υπεραξία των ανωτέρω περιουσιακών στοιχείων άγεται ολόκληρος εις ειδικόν αποθεματικόν, δυνάμενον να κεφαλοποιηθή μεταγενεστέρως. 2.Η εκτίμησις της πραγματικής αξίας των εν τη προηγουμένη παραγράφω περιουσιακών στοιχείων ενεργείται υπό της επιτροπής του άρθρ. 9 του Νόμ. 2190/1920 «περί Ανωνύμων Εταιρειών» ως αύτος εκωδικοποιήθη. Η κατά το αυτό άρθρον προβλεπομένη αποζημίωσις των μελών της εκτιμητικής Επιτροπής καθορίζεται συμφώνως τω Ν. Δ. 176/1969 «περί καταβολής αμοιβών εις τους μετέχοντας Συμβουλίων και Επιτροπών». 3.Η εκ της αναπροσαρμογής της αξίας των περί ων η παρ. 1 του παρόντος άρθρου περιουσιακών στοιχείων προκύπτουσα υπεραξία υπόκειται εις φόρον κατά τα οριζόμενα εν παρ. 6 του άρθρ. 1 του Α. Ν. 148/1967, ως ούτος ισχύει. Αι διατάξεις των παρ. 6, 7, 9, 10, 11, 12 και 15 του άρθρ. 1 του Α. Ν. 148/1967 εφαρμόζονται αναλόγως και εν προκειμένω. 958 22.Θ.α.11-12 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Άρθρ.2.-1.Οι βαρύνοντες τον ΟΤΕ δια τας πάσης φύσεως εισαγωγάς αυτού εκ του εξωτερικού, δασμοί και λοιπά τέλη, ως και οιοιδήποτε φόροι, εκ των εν τοις Τελωνείοις εισπραττομένων, βεβαιούμενοι εις το Δημόσιον Ταμείον κατά τα οριζόμενα υπό του άρθρ. 3 του Ν. Δ. 4027/1959 «περί τρόπου πληρωμής εις τον ΟΤΕ τελών τηλεπικοινωνιακής ανταποκρίσεως Δημοσίων Υπηρεσιών και τροποποιήσεως των περί απαλλοτριώσεων και καταβολής δασμών διατάξεων της περί τηλεπικοινωνιών νομοθεσίας», άγονται εκάστοτε εν τω ισολογισμό αφ’ ενός μεν εις επαύξησιν της αξίας υλικών και εγκαταστάσεων του Οργανισμού, ως στοιχείον κόστους αυτών, αφ’ ετέρου δε εις πίστωσιν λογαριασμού του Δημοσίου. 2.Οι μέχρι της 31ης Δεκ. 1971 βεβαιωθέντες, κατά την προηγουμένην παράγραφον, εισαγωγικοί δασμοί, φόροι και λοιπά τέλη άγονται εν τω ισολογισμώ εις επαύξησιν της αξίας των υλικών και εγκαταστάσεων του Ο. Τ. Ε. Αι μη ενεργηθείσαι επ’ αυτών κρατήσεις δι’ αποσβέσεις της περιπτώσεως Δ΄ της παρ. 1 του άρθρ. 10 του Ν. Δ. 1049/1949 «περί οργανώσεως των Τηλεπικοινωνιών της Ελλάδος», ως τούτο αντικατεστάθη δια του άρθρ. 6 του Α. Ν. 1944/1951 «περί τροποποιήσεως, συμπληρώσεως και ερμηνείας ενίων διατάξεων του υπ’ αριθ. 1049/1949 Ν. Δ/τος «περί οργανώσεως των Τηλεπικοινωνιών της Ελλάδος», άγονται εις πίστωσιν του, κατ’ αρθρ. 3 του παρόντος, λογαριασμού. 3.Οι περί ων η προηγουμένη παράγραφος δασμοί, φόροι και τέλη άγονται, κατά μεν το καταβληθέν εις το Δημόσιον μέρος αυτών μειωμένον κατά τας εν τω δευτέρω εδαφίω της αυτής παραγράφου αποσβέσεις τας αντιστοιχούσας εις το μέχρι 31 Δεκ. 1970 χρονικόν διάστημα εις πίστωσιν ειδικού αποθεματικού, δυναμένου να κεφαλοποιηθή, κατά δε το μη καταβληθέν, εις πίστωσιν του λογαριασμού του Δημοσίου, συμφώνως τη παρ. 1 του παρόντος άρθρου. Άρθρ.3.-Αι κατ’ έτος αποσβέσεις των παγίων περιουσιακών στοιχείων του ΟΤΕ ενεργούμεναι από του οικονομικού έτους 1972 βάσει των διατάξεων του Ν. Δ. 1254/1972 «περί ρυθμίσεως θεμάτων αποσβέσεων, αποθεματικών και κρατήσεων, Οργανισμών, δημοσίων, δημοτικών και κοινοτικών επιχειρήσεων και εκμεταλλεύσεων» άγονται εις πίστωσιν του αντιθέτου λογαριασμού «Αποσβεσθέντα πάγια περιουσιακά στοιχεία» και αναγράφονται εις τον Ισολογισμόν αφαιρετικώς εκ της αξίας των οικείων περιουσιακών στοιχείων. Άρθρ.4.-Πάσα διάταξις αναγομένη εις θέματα ρυθμιζόμενα υπό του παρόντος ή αντικειμένη εις τας διατάξεις αυτού, καταργείται. Άρθρ.5.-Η ισχύς του παρόντος ανατρέχει μέχρι και της 31ης Δεκ. 1971, εκός αν άλλως ορίζεται εν αυτώ. 